Statsminister Mette Frederiksen (S) skal testes for coronavirus. Derudover går hun i selvisolation, indtil svaret kommer. Det skriver Statsministeriet i en pressemeddelelse onsdag . - Statsministerens test vil blive gennemført i dialog med Rigshospitalet, således at statsministeren hurtigst muligt kan genoptage de af sine forpligtelser, der kræver fysisk fremmøde, skriver det blandt andet. Indtil videre udviser Mette Frederiksen ingen symptomer på coronavirus og vil så vidt muligt fortsætte sit arbejde gennem virtuelle møder. Udmeldingen kommer, efter at flere ministre og folketingsmedlemmer gennem de seneste dage er blevet testet positiv for covid-19. 13 ministre er i isolation Siden fredag har syv danske politikere oplyst , at de er testet positive for covid-19. Heriblandt er justitsminister Nick Hækkerup (S), som natten til onsdag meddelte på Facebook , at han er smittet med sygdommen. Ifølge onsdagens pressemeddelelse har han inden da mødtes med syv ministre - blandt på et møde fredag, hvor Mette Frederiksen deltog. Derudover er syv andre ministre mødtes med folketingsmedlemmer, som nu er testet positive. Samlet set er 13 ministre - inklusive Mette Frederiksen og Nick Hækkerup - nu i isolation. På grund af coronasituationen blev tirsdagens afstemninger og en spørgetime i Folketingssalen aflyst. Statsministeriet vil dog drøfte, hvornår en ny spørgetime kan afholdes, med Folketingets Præsidium.

Opsummering:
Fredag mødtes statsministeren med justitsminister Nick Hækkerup, som natten til onsdag blev bekræftet smittet.